Terra Mariana
<s>Terra Mariana (Marijina zemlja prevedeno sa latinskog) bio je je službeni naziv za srednjovjekovnu Livoniju, ili Staru Livoniju (donjonjemački: Oolt-Livland, estonski: Vana-Liivimaa, latvijski: Livonija) koja je egzistirala od 1207. do 
1561.</s>

<s>Historija</s>

<s>Terra Mariana je formirana nakon Livonskog križarskog rata na teritorijima koji obuhvaćaju današnju Estoniju i Latviju, 2. februara 1207. 
kao kneževina Svetog Rimskog Carstva, ali je taj status izgubila 1215. kad ju je papa Inocent III anektirao u Svetu Stolicu.</s>

<s>Papinski legat Vilim iz Modene podijelio je Terra Marianu na feudalne kneževine: Vojvodstvo Estonija (1219–1346) (kao domenu danskog kralja); Rišku nadbiskupiju; Kurlandsku biskupiju; Dorpatsku biskupiju; Biskupiju Ösel-Wiek i krajeve pod vojnom upravom Livonskog bratstva mača.</s><s>Od tad ona funkcionira kao konfederacija.</s>

<s>Nakon Bitke kod Saule 1236., preživjeli članovi Bratstva mača spojili su se 1237. sa Teutonskim viteškim redom i postali poznati kao - Livonski red.</s>

<s>Danski kralj prodao je 1346.</s><s>Vojvodstvo Estonija Livonskom redu.</s><s>Svo vrijeme postojanja srednjovjekovne Livonije vodila se stalna borba oko prevlasti, između zemalja kojima je vladala Crkva, Livonski red, svjetovno njemačko plemstvo i građana hanzeatskih gradova Rige i Tallinna (Revala).</s>

<s>Tokom 14. vijeka postojale su značajne razlike između velikih feudalaca (uglavnom između Livonskog reda i biskupa), što je dovodilo i do oružanih sukoba.</s>

<s>Stanje se smirilo nakon 1419., kada su se različiti politički elementi udružili kako bi formirali zajedničku zakonodavnu dijetu - Landtag.</s><s>U njemu su se rješavala pitanja koja se odnose na cijelu zemlju - politička, ekonomska i crkvena.</s><s>U radu Landtaga sudjelovali su predstavnici cehova, trgovaca, velikih gradova, Livonskog reda, biskupi i drugi pripadnici višeg klera i vogti.</s><s>Nakon poraza u Bitci kod Grunwalda 1410., opala je moć Teutonskog viteškog reda i njihove Redovničke države, ali se Livonski red uspio održati i nastavio samostalno egzistirati.</s>

<s>Livonska konfederacija uspjela je održavati stabilne odnose sa Ruskim Carstvom sve do sredine 16. vijeka.</s>

<s>Terra Mariana prestala je postojati - 1561., za vrijeme Livonskog rata.</s><s>Njeni sjeverni dijelovi ustupljeni su Kraljevini Švedskoj i organizirani kao Vojvodstvo Estonija (1561–1721), a njezini južni teritoriji postali su dio Velike kneževine Litvanije - a time i Poljsko-Litvanske Unije - kao Vojvodstvo Livonija i Kneževina Kurlanija i Semigalija, dok je otok Saaremaa postao dio Kraljevine Danske.</s>

<s>Početkom 20. vijeka ime Terra Mariana (estonski: Maarjamaa) koristi se kao poetsko ime za Estoniju.</s><s>Jedno od najviših državnih odlikovanja Estonije - Orden križa Terra Mariane počelo se dodjeljivati od 1995. u čast nezavisnosti zemlje.</s>

<s>Izvori</s>

<s>Vanjske veze 
 About: Terra Mariana</s>

<s>Križarske države
Bivše države u Evropi
Historija Estonije
Historija Litvanije</s>

